পোড়ামন ২
পোড়ামন ২ হল একটি বাংলাদেশী প্রণয়ধর্মী নাট্য চলচ্চিত্র। ছবিটির পরিচালক রায়হান রাফি এবং প্রযোজনায় আব্দুল আজিজ। চলচ্চিত্রটির পরিবেশনায় রয়েছে জাজ মাল্টিমিডিয়া। চলচ্চিত্র অভিনয় করেছেন সিয়াম আহমেদ, পূজা চেরি, বাপ্পারাজসহ অনেকে। এটি সিয়াম অভিনীত প্রথম চলচ্চিত্র। ২০১৮ কান চলচ্চিত্র উৎসবের বাণিজ্যিক শাখায় ছবিটির উদ্বোধনী প্রদর্শনীর পর ১৬ই জুন ঈদুল ফিতরে ছবিটি বাংলাদেশে মুক্তি পায়। ছবিটি ২০১৯ সালে প্রদত্ত বাচসাস পুরস্কারে শ্রেষ্ঠ চিত্রগ্রাহক বিভাগে পুরস্কার লাভ করে এবং মেরিল-প্রথম আলো পুরস্কারে আটটি বিভাগে মনোনয়ন পায় এবং চারটি বিভাগে পুরস্কার অর্জন করে।